Kurt Russell

Kurt Vogel Russell (lahir 17 Mac 1951) ialah seorang pelakon lelaki Amerika Syarikat. Beliau mula berlakon pada usia 12 tahun dalam siri Barat The Travels of Jaimie McPheeters (1963–1964). Pada akhir 1960-an, beliau menandatangani kontrak sepuluh tahun dengan The Walt Disney Company di mana, menurut Robert Osborne, Russell menjadi bintang teratas studio pada tahun 1970-an.Introduction by Robert Osborne to the TCM premiere of The Barefoot Executive, April 13, 2007.

Russell telah dicalonkan untuk Anugerah Golden Globe untuk Pelakon Pembantu Lelaki Terbaik – Filem untuk persembahannya dalam Silkwood (1983). Pada tahun 1980an, beliau berlakon dalam beberapa filem arahan John Carpenter, termasuk peranan anti-wira seperti anggota tentera dan perompak Snake Plissken dalam filem aksi futuristik Escape from New York (1981), dan kesinambungannya Escape from L.A. (1996), juruterbang helikopter R.J. MacReady dalam pembikinan semula filem seram The Thing (1982), dan pemandu trak Jack Burton dalam filem aksi komedi gelap kung-fu Big Trouble in Little China (1986). Beliau dicalonkan untuk Anugerah Emmy untuk filem televisyen Elvis (1979), juga arahan Carpenter.

Russell berlakon dalam filem lain, termasuk Overboard (1987), Tango & Cash (1989), Backdraft (1991) Tombstone (1993), Stargate (1994), Miracle (2004), Sky High (2005), Death Proof (2007), The Hateful Eight (2015), Guardians of the Galaxy Vol. 2 (2017) dam Once Upon a Time in Hollywood (2019). Beliau juga telah muncul dalam francais The Fast and the Furious, telah berlakon dalam Furious 7 (2015) dan The Fate of the Furious (2017).

Rujukan

Bibliografi
 Holmstrom, John. The Moving Picture Boy: An International Encyclopaedia from 1895 to 1995. Norwich, Michael Russell, 1996, p. 291-292.

Pautan luar




Kategori:Kelahiran 1951
Kategori:Orang hidup
Kategori:Pelakon lelaki Amerika Syarikat
Kategori:Pelakon televisyen Amerika Syarikat
Kategori:Pelakon filem Amerika Syarikat
Kategori:Pelakon kanak-kanak Amerika Syarikat